Selviytyjät
Selviytyjät on CBS:n omistama ja Mark Burnettin tuottama yhdysvaltalainen tosi-tv-sarja. Yhdysvalloissa "Survivor"-nimellä tunnettu sarja perustuu ruotsalaisen Strix-tuotantoyhtiön "Robinson"-formaattiin, jossa ryhmä toisiaan vastaan kilpailevia ihmisiä jaetaan kahdeksi heimoksi asumattomalle niemekkeelle tai saarelle. Suomessa sarjaa on esitetty vuodesta 2001 lähtien, sekä MTV3:lla että sen lisäkanava Subilla.
Criminal Minds – FBI-tutkijat
Criminal Minds – FBI-tutkijat on yhdysvaltalainen rikosdraama, joka esitettiin CBS-kanavalla ensi kertaa 22. syyskuuta 2005. Suomessa sarjaa esittää Nelonen ja FOX. Sarja kertoo FBI:n rikollisten profilointiin erikoistuneesta ryhmästä nimeltä BAU ("Behavioral Analysis Unit"), joka rikoksia analysoimalla pyrkii saamaan tietoa rikoksen tekijästä. Sarjan ikäraja oli Suomessa 15 vuotta. Vuonna 2012 sarjan ikärajaksi tuli 16 vuotta.